คลังเร่งแจกเงินชาวนา4หมื่นล้าน
"สมหมาย" คาดจ่ายเงินชาวนาได้ครบ 4 หมื่นล้าย ภายในกลางเดือนธ.ค.นี้ แจงจ่ายช้าเพราะตรวจสอบละเอียด
10 พ.ย. 2557

"สมหมาย" คาดจ่ายเงินชาวนาได้ครบ 4 หมื่นล้าย ภายในกลางเดือนธ.ค.นี้ แจงจ่ายช้าเพราะตรวจสอบละเอียด 
นายสมหมาย ภาษี รมว.คลัง เปิดเผยว่า การจ่ายเงินชาวนาไร่ละ 1,000 บาท ไม่เกิน 1.5 หมื่นบาทต่อครอบ รวมเป็นวงเงิน 4 หมื่นล้านบาท ทำได้ช้ากว่าที่คาดการณ์ไว้ จากที่คาดว่าจะจ่ายเงินทั้งหมดภายใน 6 สัปดาห์ ตั้งแต่กลางเดือน ต.ค. 2557 ถึง สิ้นพ.ย. 2557 แต่ถึงวันนี้เพิ่งจ่ายเงินชาวนาได้ 10% จากที่ตั้งเป้าไว้ 30% คาดว่าสิ้นเดือน พ.ย นี้จะจ่ายเงินให้กับชาวนาได้ 75% และจ่ายได้ทั้งหมดภายในกลางเดือน ธ.ค.นี้
สำหรับสาเหตุการจ่ายเงินชาวนาล่าช้า เพราะพล.อ.ประยุทธ์ จันทร์โอชา นายกรัฐมนตรี แสดงความเป็นห่วงมีการประพฤติไม่ชอบเรื่องการจ่ายเงิน จึงเพิ่มขั้นตอนการตรวจสอบทะเบียบผู้เป็นชาวนามาขอรับเงินลงลึกไปถึงระดับอำเภอ และตำบล ซึ่งทางกระทรวงมหาดไทยช่วยเหลือเร่งดำเนินการให้เป็นการด่วน เพื่อให้การจ่ายเงินชาวนาได้ตามแผนที่วางไว้